Predkladacia správa

Materiál Štatistická správa o základných vývojových tendenciách v hospodárstve SR v 1. až 3. štvrťroku 2002, aktualizovaná prognóza vývoja na rok 2002 a prognóza na 1. štvrťrok 2003 sa predkladá na základe úlohy č. 16 plánu práce vlády SR na december 2002. 

Materiál obsahuje základné údaje a informácie o vývoji hrubého domáceho produktu, tvorby hrubého fixného kapitálu, konečnej spotreby domácností, inflácie, zahraničnoobchodnej činnosti, o hospodárení nefinančných a finančných korporácií, o trhu práce a priemernej mesačnej mzde v 1. až 3. štvrťroku 2003. Obsahuje tiež aktualizovanú prognózu vývoja na rok 2002 a prognózu na 1. štvrťrok 2003 Štatistického úradu SR a Inštitútu informatiky a štatistiky. 

Štatistický úrad SR v aktualizovanej prognóze vývoja vybraných ukazovateľov na rok 2002 a prognóze na 1. štvrťrok 2003 premietol trendy vývoja za január až október 2002, výsledky konjunkturálneho prieskumu v priemysle, stavebníctve a obchode v novembri 2002, vývoj inflácie za január až november a štatistické prepočty. Predpokladaný vývoj inflácie na 1. štvrťrok 2003 zohľadňuje oznámené zmeny v oblasti regulovaných cien a dane z pridanej hodnoty. Prognóza podľa Inštitútu informatiky a štatistiky je vypracovaná na základe modelových prepočtov realizovaných v kombinácii s expertnými odhadmi.  

Predkladaná štatistická správa je informatívny materiál. Podrobnejšie údaje a informácie zverejní Štatistický úrad SR v publikácii Štatistická správa o základných vývojových tendenciách v hospodárstve SR v 1.–3. štvrťroku 2002, aktualizovaná prognóza vývoja na rok 2002 a prognóza na 1. štvrťrok 2003, ktorá bude vydaná v 51. týždni t. r..